ועדת הכספים, כנסת 20, פרוטוקול מספר 323, 2016-03-27 10:10

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו ממשיכים את הדיון בהצעת חוק שירות המדינה (גמלאות) (תיקון מס' 58) (שינוי שיטת עדכון הגמלאות לעובדי שירותי הביטחון), התשע"ו-2016.

משה גפני: בישיבה הקודמת שאלתי כמה שאלות.

משה גפני: עורכת הדין פרוקצ'יה, את במקום אסי מסינג.

משה גפני: זאת אומרת, את במקומך ולא במקום אף אחד, אבל אני מבין שהוא לא יבוא.

משה גפני: רציתי תשובה ממנו לגבי השופטים.

<אפרת פרוקצ'יה: לגבי שופטים, אני דיברתי עם אגף התקציבים.

<אפרת פרוקצ'יה: הבנתי שנקבעה ישיבה למחר בין הממונה על התקציבים לבינך בנושא הזה והם ישיבו את כל התשובות.

משה גפני: מה זה קשור לישיבה אתי?

משה גפני: הישיבה אתי על משהו אחר.

משה גפני: על זה אין תשובה עכשיו?

<אפרת פרוקצ'יה: לגבי זה אין תשובה עכשיו.

משה גפני: אבל אני רוצה לסיים את החוק הזה, ואם התשובה היא חיובית, אני רוצה להכניס את זה בחוק הזה.

<אפרת פרוקצ'יה: הבנתי שמחר הנושא יעלה בישיבה אתך וייסגר.

משה גפני: מה פירוש ייסגר?

<אפרת פרוקצ'יה: לטוב או לרע, אני לא יודעת, אבל אני מניחה שאיזושהי החלטה תתקבל.

<אפרת פרוקצ'יה: מה טיבה של ההחלטה, אני לא יודעת.

<אפרת פרוקצ'יה: לגבי מבקר המדינה עשינו בירורים.

<אפרת פרוקצ'יה: מדובר בהסכם בין ההסתדרות לבין המדינה.

<אפרת פרוקצ'יה: הממונה על השכר לא אחראי על מבקר המדינה בעניין הזה.

<אפרת פרוקצ'יה: מבקר המדינה כמובן יכול או לקבל על עצמו את ההסכם הכללי או לעשות הסכם בעצמו עם ההסתדרות, אבל לכשיהיה הסכם כזה, כמובן הוא יבוצע.

<אפרת פרוקצ'יה: אבל מה שקרה כאן זה בעצם שמבקר המדינה לא עשה הסכם לעניין קרן רווחת גמלאים וכמובן שהסמכות היא בידכם.

<אפרת פרוקצ'יה: כמו שהכנסת, אגב, עושה את זה בעצמה, כך מבקר המדינה עושה את זה בעצמו.

<אפרת פרוקצ'יה: אין הסכם.

<אפרת פרוקצ'יה: זה לא שמישהו לא יישם הסכם קיים אלא פשוט מבקר המדינה לא עשה הסכם כמו השאר במדינה.

משה גפני: מה אני צריך לעשות עם זה עכשיו?

<אפרת פרוקצ'יה: מבקר המדינה צריך או להחיל לגביך את ההסכם הכללי או לכרות הסכם אחר עם ההסתדרות ומינהלת הגמלאות כמובן תיישם את זה עת ההסכם יגיע אליה.

מיקי לוי: באיזה עמוד אנחנו?

משה גפני: בעמוד 421.

משה גפני: אני שאלתי למה עובדי מבקר המדינה, אין להם את הקרן לרווחת הגמלאים.

<יחזקאל שעיה: בעניין של החלת ההסכם הזה, אנחנו ביקשנו שהוא יחול גם עלינו והוא חל על חלק מהעובדים שלנו.

<יחזקאל שעיה: הוא חל על כל אלה שנמצאים בדירוג המינהלי ובדירוגים אחרים, אבל אלה שנמצאים בדירוג הביקורת, הוא לא חל עליהם.

<יחזקאל שעיה: אנחנו רצינו להחיל אותו עלינו.

<אפרת פרוקצ'יה: תחילו.

<אפרת פרוקצ'יה: אנחנו ניישם אבל תחילו.

<יחזקאל שעיה: עם מי אנחנו נחיל אותו אם לא מול הממונה על השכר או מינהלת הגמלאות?

<יחזקאל שעיה: ההסתדרות אומרת לנו ללכת למינהלת הגמלאות.

<אפרת פרוקצ'יה: הממונה על השכר מייצג כאן את המדינה.

<יחזקאל שעיה: אנחנו חלק מהמדינה.

<אפרת פרוקצ'יה: הוא לא מייצג כאן את מבקר המדינה או את הכנסת.

<אפרת פרוקצ'יה: כמו שהכנסת עשתה הסכם עם קרן הגמלאים, זה מה שנאמר לי ואני לא מאגף השכר, כך גם מבקר המדינה צריך להרים את הכפפה ולעשות את ההסכם עם מינהלת הגמלאות שכאן היא על תקן המבצעת אבל היא לא יכולה לכרות בשמכם הסכמים.

<אפרת פרוקצ'יה: אין לה סמכות לכרות הסכמים בשם מבקר המדינה.

<יחזקאל שעיה: איך היא כרתה הסכם עם חלק מהעובדים שלנו?

<אפרת פרוקצ'יה: היא בטח לא כרתה הסכמים.

<יחזקאל שעיה: איך על חלק מהעובדים זה כן מיושם ועל חלק מהעובדים זה לא מיושם?

<אפרת פרוקצ'יה: הם אמרו לי מה שהם אמרו.

<יחזקאל שעיה: על חלק מהעובדים זה מיושם ועל חלק מהעובדים זה לא מיושם מכיוון שהם מופיעים בדירוג מסוים שלא מופיע.

<אפרת פרוקצ'יה: אין לי סמכות לכרות הסכמים.

<יחזקאל שעיה: אני לא בא בטענה אליך.

משה גפני: אל מי אתה בא בטענה?

<יחזקאל שעיה: למינהלת הגמלאים.

משה גפני: היא מייצגת את משרד האוצר.

<יחזקאל שעיה: נכון.

<יחזקאל שעיה: אז לאוצר אבל לא אישית אליה.

משה גפני: אישית ודאי שלא.

<יחזקאל שעיה: אני בא לאוצר בטענה בעניין הזה.

משה גפני: עובדי המינהל אצלכם מקבלים את הקרן לרווחה.

<יחזקאל שעיה: כן.

<יחזקאל שעיה: מקבלים.

משה גפני: מה נותנת הקרן הזאת?

<יחזקאל שעיה: הקרן הזאת מפרישה 400 שקלים לגמלאי ויש לה כל מיני פעילויות כמו נופשים ואירועים.

<יחזקאל שעיה: כל מיני פעילויות במחיר זול.

<יחזקאל שעיה: הם משתתפים אבל העלות שלהם היא זולה מאוד.

משה גפני: אלה שעוסקים בביקורת לא זכאים.

<יחזקאל שעיה: לא זכאים מכיוון שלא הכניסו אותם.

משה גפני: הם היחידים שלא יהיו זכאים כי עובדי המדינה זכאים ועכשיו עובדי שירות הביטחון זכאים.

<יחזקאל שעיה: זכאים.

משה גפני: יהיו זכאים.

<יחזקאל שעיה: אני חושב שהם זכאים גם היום.

<יחזקאל שעיה: עובדי הכנסת, בדקתי כאן עם האחראית על הרווחה בכנסת, גם הם זכאים לזה.

משה גפני: אם כן, היחידים שלא זכאים, אלה אנשי הביקורת.

<יחזקאל שעיה: נכון.

<שגית אפיק: עובדי הכנסת זכאים לזה מכוח זה שהם נכנסו להסכם.

<יחזקאל שעיה: מכיוון שהם מופיעים בדירוג המח"ר.

<יחזקאל שעיה: הם חלק מדירוג המח"ר.

<יחזקאל שעיה: ברגע שהם הופכים להיות במעמד של גמלאים, הם עוברים למינהלת הגמלאות.

<אפרת פרוקצ'יה: מישהו צריך לממן את הזכות הזאת וזה מבקר המדינה.

<אפרת פרוקצ'יה: זה צריך להגיע מתקציבו.

<אפרת פרוקצ'יה: ההסכם הזה הוא לא עניין שהוא טכני אלא צריך לבוא משרד ולהחליט שהוא מקצה כספים לעניין הזה.

משה גפני: אני רוצה לדעת.

משה גפני: הבעיה היא שאני שואל אתכם שאלות ואני מתחיל להתייאש מהתשובות.

משה גפני: אני רוצה לעשות ישיבה מחר ולאשר.

משה גפני: אנחנו ועדת השירות של עובדי מבקר המדינה.

משה גפני: התקציב מאושר על ידינו.

משה גפני: אני רוצה מחר לקבל החלטה שגם עובדי הביקורת יקבלו את הקרן לרווחת הגמלאים.

משה גפני: אתם מסכימים?

<משה בכר: זה לא עניין שלנו.

<משה בכר: אנחנו יכולים להסכים או לא להסכים.

<משה בכר: הסמכות היא בידי מבקר המדינה לגבי עובדי מבקר המדינה.

משה גפני: מבקר המדינה מסכים?

<יחזקאל שעיה: כן.

משה גפני: אז בוא נקבל החלטה עכשיו.

משה גפני: כולם מסכימים.

משה גפני: אני לא מבין מה הבעיה.

<אפרת פרוקצ'יה: מי שצריך לאשר את זה, זה משרד מבקר המדינה.

משה גפני: הוא משרד מבקר המדינה.

<אפרת פרוקצ'יה: הוא נציג הגמלאים.

<יחזקאל שעיה: לא.

<יחזקאל שעיה: אני לא נציג הגמלאים.

<יחזקאל שעיה: עדיין לא.

משה גפני: הוא סמנכ"ל.

<אפרת פרוקצ'יה: מי שסוברני להחליט, זה משרד מבקר המדינה.

משה גפני: אתם מסכימים?

<אפרת פרוקצ'יה: לנו אין עמדה.

<משה בכר: אין לנו עמדה.

<אפרת פרוקצ'יה: זה לא עניין שלנו.

מיקי לוי: זה בא מתקציבו של מבקר המדינה?

<אפרת פרוקצ'יה: כן.

<יחזקאל שעיה: בעניין הזה ההסכם קובע שמי שמתקצב את זה, זה המעסיק של הגמלאי.

<יחזקאל שעיה: כאשר גמלאי עובר למינהלת הגמלאות, המעסיק שלו זאת מינהלת הגמלאות ולא המשרד.

<אפרת פרוקצ'יה: מה שאנחנו יודעים, זה בא מתקציבי המשרדים.

<משה בכר: אנחנו גם כתבנו את הדברים כמה פעמים למשרד מבקר המדינה.

<משה בכר: שאלו אותנו מה לגבי העובדים של משרד מבקר המדינה.

<משה בכר: יש עמדה של היועץ המשפטי לממשלה שאומרת שמי שמוסמך לגבי עובדי משרד מבקר המדינה, זה מבקר המדינה בעצמו.

<משה בכר: שיקבלו איזו החלטה שהם רוצים.

משה גפני: אני מבקש תשובה ואני מבקש גם מכם תשובה.

משה גפני: מחר אני מקבל החלטה.

משה גפני: אנחנו נוסיף את זה בסדר היום ונקבל החלטה.

משה גפני: זה לא הגון.

משה גפני: רק סוג אחד של עובדים לא יקבלו את הקרן לרווחת הגמלאים.

משה גפני: אנחנו ועדת השירות שלהם, אנחנו מאשרים להם את התקציב.

משה גפני: חזי שעיה, אני רוצה תשובה עד סוף היום או עד מחר בבוקר.

משה גפני: אנחנו נשים את זה בסדר היום.

משה גפני: אם מבקר המדינה מסכים ולהם אין עמדה, אנחנו נקבל החלטה וגם עובדי הביקורת ייכנסו לקרן לרווחת הגמלאים.

משה גפני: מי ישלם את זה אחר כך?

משה גפני: מי שמשלם תמיד.

משה גפני: אם זה תקציב מבקר המדינה, זה תקציב מבקר המדינה.

משה גפני: אם זה תקציב מינהלת הגמלאות במשרד האוצר, זה תקציב מינהלת הגמלאות במשרד האוצר.

משה גפני: אני לא חושב שאני יכול להסכים לדבר כזה שיש מספר עובדים שהם לא יהיו בקרן הזאת.

<יחזקאל שעיה: מבקר המדינה מסכים לזה.

<יחזקאל שעיה: הוא רוצה שהם יצטרפו לקרן.

משה גפני: זה הכול.

משה גפני: מעבר לזה אני לא צריך.

משה גפני: אני צריך תשובה עד מחר.

<משה בכר: צריך להסדיר את זה גם מול ההסתדרות כי בסוף אלה כספים שמועברים להסתדרות שתקיים פעולות רווחה.

משה גפני: בסדר.

משה גפני: נשאל גם את יושב ראש ההסתדרות עד מחר ונקבל החלטה.

משה גפני: מכם יש לנו תשובה.

<משה בכר: אני אומר שיש טכניקה של ביקורת של מה עושים עם הכספים האלה שם.

<משה בכר: משרד האם מבקר שבאמת מקיימים פעילות רווחה לטובת הגמלאים שלו ולכן חשוב שזה יהיה.

משה גפני: אבל מה שעושים כולם.

<אפרת פרוקצ'יה: אנחנו אומרים שיש הסכם שהוא שונה בין משרד למשרד, לפעמים הוא גם שונה בין משרד למשרד, אבל יש הסכם שבעצם מסדיר את כל הפעילות.

משה גפני: הסכם בין מי למי?

<אפרת פרוקצ'יה: הסכם בין המדינה להסתדרות או בין הכנסת להסתדרות.

<אפרת פרוקצ'יה: יש הסכמים כאלה שקיימים.

<אפרת פרוקצ'יה: מסדירים למה הולך הכסף, איך הביקורת על הכספים, וכל מה שצריך לעשות זה לחתום.

<אפרת פרוקצ'יה: לאף אחד אין התנגדות אלא שצריך לחתום על הסכם כזה.

<אפרת פרוקצ'יה: זה מה שאנחנו אומרים.

משה גפני: בסדר, אבל זה לא קרה וזה צריך לקרות.

<אפרת פרוקצ'יה: כל מה שאנחנו אומרים שכדאי שזה לא יהיה בהחלטה חד צדדית אלא שיהיה הסכם שגם נוכל לבקר את העניין הזה בעתיד.

<אפרת פרוקצ'יה: הרי אי אפשר לקבל החלטה והכסף יזרום ולא נדע מה קורה אתו.

משה גפני: מי אלה שני הצדדים שחתומים על ההסכם הזה?

<אפרת פרוקצ'יה: צריך להיות מבקר המדינה מול ההסתדרות.

משה גפני: בסדר.

משה גפני: נדבר עם ההסתדרות.

משה גפני: אני רוצה שהיום ייחתם ההסכם הזה כדי שנוכל מחר לאשר אותו.

משה גפני: אי אפשר להשאיר עובדים שלא יקבלו את הקרן לרווחה.

מיקי לוי: בכמה עובדים מדובר?

<יחזקאל שעיה: בדירוג הביקורת, בערך 400 גמלאים.

<יחזקאל שעיה: לא עובדים.

מיקי לוי: 400 כפול 400.

<יחזקאל שעיה: 160 אלף.

<יחזקאל שעיה: סביב ה-160 אלף.

מיקי לוי: לשנה?

<יחזקאל שעיה: כן.

מיקי לוי: זה לא סכום שנצטרך להתווכח עליו.

משה גפני: בדיוק.

משה גפני: מוסרית וציבורית זה נשמע לא יפה.

משה גפני: מה לגבי הוועדה שתאשר את הצו של שר האוצר?

משה גפני: הכוונה לוועדת העבודה והרווחה?

<אפרת פרוקצ'יה: אנחנו חושבים שיש בעייתיות עם העניין הזה ולו מהסיבה שפשוט בחוקים האחרים זה לא קיים.

משה גפני: גם על זה התשובה שלילית?

משה גפני: לגבי השופטים – אני נפגש עם אמיר לוי, קרן לרווחת הגמלאים של משרד מבקר המדינה – אין עמדה, ועכשיו שר האוצר באישור ועדת העבודה והרווחה?

<אפרת פרוקצ'יה: אנחנו אומרים שבחוקים האחרים זה פשוט לא קיים.

<אפרת פרוקצ'יה: זה נשמע לנו לא נכון לעשות את זה כאן, אבל זאת לא איזושהי התנגדות חריפה ועמוקה.

<אפרת פרוקצ'יה: פשוט יש כאן חוקים שהם העתק אחד של השני ופשוט הוסיפו כאן ועדה בעוד ששם אין.

<אפרת פרוקצ'יה: יכולות לעלות שאלות של הבחנה מוזרה.

<משה בכר: זה מקסימום פוגע כי זה עוד סייג.

<אפרת פרוקצ'יה: זה רק מכביד על הגמלאים כאן יותר מאשר על גמלאים אחרים כי צריך עוד אישור כדי לאפשר את זה.

<משה בכר: עוד בירוקרטיה.

<אפרת פרוקצ'יה: אין לנו איזו התנגדות מיוחדת.

משה גפני: אני טענתי שזה כאילו נותן לשר האוצר סמכות בלעדית להוסיף כסף.

<אפרת פרוקצ'יה: להוסיף כסף.

<אפרת פרוקצ'יה: ולכן יש כאן עוד משאלה להוסיף את הכספים.

משה גפני: כן, אבל להוסיף כסף, יש לזה גם משמעות.

משה גפני: לתת סמכות לאדם אחד, עם כל הכבוד, שהוא שר האוצר.

<אפרת פרוקצ'יה: אין לנו התנגדות - - -

<שגית אפיק: אם נתקן רוחבי גם את התיקונים האחרים?

משה גפני: לא.

משה גפני: אנחנו צריכים להיכנס לזה.

<אפרת פרוקצ'יה: לא.

משה גפני: הם העבירו את זה לכאן, לוועדה.

משה גפני: זאת ועדה אחרת מאשר ועדות אחרות.

משה גפני: שייקחו את זה בחשבון.

משה גפני: אנחנו מוסיפים את ועדת העבודה והרווחה.

משה גפני: תעשו מה שאתם רוצים בחוקים האחרים.

משה גפני: זה לא היה צריך להיות כאן אבל זה הועבר לוועדת הכספים שלא על פי התקנון.

משה גפני: על פי התקנון זה היה צריך להיות בוועדת העבודה והרווחה.

משה גפני: משרד האוצר העביר את זה לכאן, כנראה הוא אוהב את אנשי השב"כ ואנשי המוסד כי בוועדת הכספים חוק כזה עובר ביום אחד ובוועדה אחרת זה היה לוקח הרבה זמן.

משה גפני: אנחנו שמים עין על הדברים האלה ולכן אנחנו נוסיף את ועדת העבודה והרווחה.

משה גפני: שידעו במשרד האוצר שיש מחיר להעביר את זה לוועדת הכספים.

מיקי לוי: הם יודעים טוב מאוד.

משה גפני: אנחנו בעמוד 420, בסעיף 3.

<אפרת פרוקצ'יה: 3.

<אפרת פרוקצ'יה: החלפת סעיף 63ד1 במקום סעיף 63ד1 לחוק העיקרי יבוא: "63ד1 הגבלת גמלאות כפל סעיף 32(א)(4) ייקרא כאילו אחרי "לעניין סעיף 35" יבוא "כנוסחו אילולא הוראות סעיף 63ד2".

<אפרת פרוקצ'יה: 4.

<אפרת פרוקצ'יה: החלפת סעיף 63ד2 במקום סעיף 63ד2 לחוק העיקרי יבוא: "63ד2 קצבה ומשכורת סעיף 35 ייקרא לגבי עובד שירותי הביטחון, כאילו – במקום סעיף קטן (א) בא: "(א) זכאי לקצבת פרישה שהוא עובד שירותי הביטחון, שחזר לשירות בשירותי הביטחון, והכנסתו הכוללת עולה על המשכורת הקובעת, תשולם לו קצבה בשיעור שני שלישים מקצבתו הרגילה או בשיעור הקצבה הרגילה בניכוי שליש מהסכום שבו עודפת ההכנסה הכוללת על משכורתו הקובעת, הכול לפי הסכום הגבוה ביותר.

<אפרת פרוקצ'יה: לא עלתה ההכנסה הכוללת על משכורתו הקובעת, לא תופחת קצבתו מכוח סעיף קטן זה".

<אפרת פרוקצ'יה: בסעיף קטן (ד)(1), המילים "או בגוף שנקבע כקופה ציבורית לעניין סעיף זה" – לא ייקראו.

<אפרת פרוקצ'יה: בסעיף קטן (ה), המילים "או מקופה ציבורית" – לא ייקראו.

<אפרת פרוקצ'יה: בסעיף קטן (ז) אחרי ההגדרה "משכורת קובעת" יקראו: "הכנסה כוללת" – המשכורת הקיימת בצירוף קצבה הרגילה.

<אפרת פרוקצ'יה: "המשכורת הקיימת" – המשכורת שהזכאי לקצבת פרישה מקבל מאוצר המדינה.

<אפרת פרוקצ'יה: "קצבה רגילה" – קצבה שהייתה מגיעה אילולא הוראות סעיף זה".

<אפרת פרוקצ'יה: לגבי שני הסעיפים האלה.

<אפרת פרוקצ'יה: בחוק הקיים קיימת הגבלה על קופה ציבורית.

<אפרת פרוקצ'יה: זה אומר שאם אדם מקבל הכנסה נוספת מקופה שנקבעה כקופה ציבורית או מקבל קצבה מקופה שנקבעה כקופה ציבורית, יש ניכוי מסוים של ההכנסה הזאת.

<אפרת פרוקצ'יה: הוא לא יכול לקבל שתי משכורות בשיעור מלא מהמדינה.

<אפרת פרוקצ'יה: מה שהתיקון הזה בעצם בא לעשות, הוא מגביל את התחולה של קופה ציבורית רק למקרים בהם האדם חזר לשרת בשירות הביטחון, כלומר או בשב"כ או במוסד.

<אפרת פרוקצ'יה: בחוק המקורי יש הוראה לגבי קופה ציבורית.

<אפרת פרוקצ'יה: אדם לא יכול לקבל גם הכנסה כקצבה מהמדינה אחרי שהוא פרש וגם שכר או קצבה נוספת מקופה שנקראת קופה ציבורית שזה או המדינה או קופה אחרת שהוכרז עליה שהיא קופה ציבורית כמו רשות מקומית, כמו כל מיני גופים אחרים שהוכרזו על ידי הממשלה כקופה ציבורית.

<אפרת פרוקצ'יה: החוק הזה בעצם בא להקל עם עובדי שירות הביטחון ולהחיל את ההוראות שנוגעות לקופה ציבורית לפי הנוסחה שנקבעה כאן של ההפחתה רק לגבי מי שחזר לשרת בשב"כ או במוסד.

<אפרת פרוקצ'יה: לא לגבי כל קופה ציבורית אחרת.

<אפרת פרוקצ'יה: פשוט מצמצם את התחולה של קופה ציבורית גם לגבי שכר וגם לגבי קצבה.

משה גפני: למה מחמירים אתם?

<אפרת פרוקצ'יה: מקלים אתם.

<אפרת פרוקצ'יה: בשירות המדינה החוק הכללי, החוק שעדיין קיים ערב השינוי של החוק הזה, עובד מדינה יכול ללכת לעבוד בקופה ציבורית או לקבל ממנה קצבה, אבל אם הוא מקבל ממנה קצבה או משכורת, חל איזשהו מנגנון קיזוז מסוים והוא לא יכול לקבל.

<אפרת פרוקצ'יה: כאן בעצם מקלים עם עובדי שירות הביטחון.

<אפרת פרוקצ'יה: מצמצמים את התחולה רק לגבי מי שחזר לשרת או מקבל קצבה שוב מהשב"כ או מהמוסד.

משה גפני: אם הוא מקבל מקופה ציבורית אחרת, לא.

משה גפני: אין את המגבלה הזאת.

<אפרת פרוקצ'יה: בדיוק.

<אפרת פרוקצ'יה: אין את המגבלה.

משה גפני: בכל זאת אני רואה שעובדי שירות הביטחון יצאו עם דברים יותר טובים מעובדי שירות המדינה.

<אפרת פרוקצ'יה: אני אסייג ואומר שתיקון דומה נעשה גם לגבי השוטרים והסוהרים וגם לגבי צה"ל.

<אפרת פרוקצ'יה: בעצם אותו הסדר חל גם לגביהם.

<אפרת פרוקצ'יה: זה לא שהם ייחודיים.

<אפרת פרוקצ'יה: לקחנו בדיוק את ההסדר שהיה גם לגבי שוטרים וסוהרים וגם לגבי צה"ל.

משה גפני: זה לא משהו שונה.

<שגית אפיק: ליתר עובדי המדינה, ההסדר הוא של הגבלת גמלאות.

משה גפני: מה שאנחנו מדברים בחוק הזה בעצם לאורך כל הדרך, זה אותו דבר כמו שהיה לגבי עובדי צה"ל.

<אפרת פרוקצ'יה: ושוטרים וסוהרים.

<שגית אפיק: שנחקק ב-2012.

משה גפני: מה שחבר הכנסת מיקי לוי אומר שהיה אפשר לחתום כבר לפני שלוש שנים.

מיקי לוי: נכון.

מיקי לוי: אתה עשית את זה במשטרה.

מיקי לוי: זה אותו הדבר אחד לאחד.

מיקי לוי: לכן אמרתי שתיקחו את המסגרת ונגמור.

משה גפני: טוב מאוחר מלא כלום.

מיקי לוי: משהתחלף הוועד, אפשר לסגור.

משה גפני: מיקי לוי אומר, מי אני שאתווכח.

משה גפני: לא אמרת שהתחלף יושב ראש ועדת הכספים.

מיקי לוי: התחלף יושב ראש ועדת כספים, אפשר לסגור.

מיקי לוי: עכשיו בטוח.

משה גפני: ב-2012 אני סגרתי.

מיקי לוי: אבל הפער של 13 ו-14.

<אפרת פרוקצ'יה: 5.

<אפרת פרוקצ'יה: תיקון התוספת השלישית בתוספת השלישית לחוק העיקרי, אחרי חלק ג' יבוא: "חלק ד' ההגדרה "רשימת הדירוגים" שבסעיף 8, כפי שהוחלה לגבי עובדי שירותי הביטחון בסעיף 63א1 הדירוג המינהלי.

<אפרת פרוקצ'יה: דירוג המח"ר.

<אפרת פרוקצ'יה: דירוג המח"ר המיוחד.

<אפרת פרוקצ'יה: דירוג המהנדסים.

<אפרת פרוקצ'יה: דירוג ההנדסאים והטכנאים.

<אפרת פרוקצ'יה: דירוג המשפטנים (למעט מי שמשכורתו הקובעת חושבה ערב מועד המעבר לפי שכר של נושאי משרה שיפוטית).

<אפרת פרוקצ'יה: דירוג הקצינים הטכניים".

<אפרת פרוקצ'יה: 6.

<אפרת פרוקצ'יה: תיקון תוספת שלישית א' בתוספת שלישית א' לחוק העיקרי – בכותרת, במקום "(ההגדרה "העדכון הנוסף" שבסעיפים 9(ב) ו-71א1(ג))" יבוא "(ההגדרה "העדכון הנוסף" שבסעיפים 9(ב), 63א2(ב)(2) ו-71א1(ג))".

<אפרת פרוקצ'יה: בכותרת חלק א', אחרי "פסקאות (1) ו-(2) להגדרה "העדכון הנוסף" שבסעיף 9(ב)" יבוא "פסקה (1)(א) להגדרה "העדכון הנוסף" שבסעיף 63א2(ב)(2)".

<אפרת פרוקצ'יה: בכותרת חלק י', אחרי "פסקה (10) להגדרה "העדכון הנוסף" שבסעיף 9(ב)" יבוא "פסקה (1)(ב) להגדרה "העדכון הנוסף" שבסעיף 63א2(ב)(2)".

<אפרת פרוקצ'יה: 7.

<אפרת פרוקצ'יה: תיקון התוספת הרביעית בתוספת הרביעית לחוק העיקרי – בכותרת חלק א', במקום "(סעיף 9א(ב))" יבוא "(סעיפים 9א(ב), 63א3(ב) ו-71א2(ב))".

<אפרת פרוקצ'יה: בכותרת חלק ב', במקום "(סעיף 9א(ג))" יבוא "(סעיפים 9א(ג), 63א3(ג) ו-71א2(ג))".

<אפרת פרוקצ'יה: בתוספת יש עדכון של רשימת הדירוגים.

<אפרת פרוקצ'יה: פשוט עדכנו את זה לרשימת הדירוגים הרלוונטית לשירותי הביטחון.

<אפרת פרוקצ'יה: את התוספת השלישית והתוספת הרביעית עדכנו כך שהיא תתייחס גם לעדכון הנוסף שעשינו בסעיף 9 שמובא בסעיף 63א.

<אפרת פרוקצ'יה: 8.

<אפרת פרוקצ'יה: תחילה והוראות מעבר אני כבר אקדים ואומר שלגבי זה יש לנו כמה תיקונים לתחילה.

<אפרת פרוקצ'יה: שינינו את המועד הקובע.

<אפרת פרוקצ'יה: החוק בעצם ייכנס לתחולה במועד יותר מאוחר ותכף אני אסביר את השינויים שאנחנו נעשה כדי שאנשים יקבלו את כל התשלום אמנם מאוחר יותר אבל כל התשלום ישולם להם.

<אפרת פרוקצ'יה: תחילתו של חוק זה ביום כ"ג בניסן התשע"ו (1 במאי 2016), ואולם התשלומים שלהלן ישולמו לא יאוחר מהמועד שבו משולמת קצבת חודש יוני 2016.

משה גפני: למה מאי?

<אפרת פרוקצ'יה: לגבי התשלומים, גובה התשלומים, הם יהיו בדיוק אותם תשלומים אבל אחרי שהחוק הזה עובר אנחנו צריכים שמינהלת הגמלאות תדע לעדכן את הקצבאות לכל הגמלאים האלה ולשלם אותן בפועל.

<אפרת פרוקצ'יה: מה שאנחנו עושים זה שמצד אחד מבחינת גובה התשלומים, אומרים שכל התשלומים ייעשו לגבי הקצבאות החל – זה משתנה בין סעיף לסעיף – מהקצבה המקורית שהייתה אמורה להשתלם לפי הנוסח מקורי של החוק.

<אפרת פרוקצ'יה: בגלל שאנחנו מעבירים אותו יחסית מאוחר, מועד התשלום יהיה מאוחר יותר אבל בעד כל הקצבאות שהיו אמורות להשתלם אז.

<אפרת פרוקצ'יה: 1 במאי, כי המועד הקובע הוא ה-30 באפריל.

<אפרת פרוקצ'יה: דחינו את המועד הקובע.

<אפרת פרוקצ'יה: ב-1 במאי זה אמור כבר להיות.

משה גפני: אבל החוק בעזרת השם יאושר לפני 1 באפריל.

<אפרת פרוקצ'יה: נכון, אבל המועד הקובע עצמו הוא ב-30 באפריל.

<אפרת פרוקצ'יה: אנחנו עושים את המועד הקובע.

משה גפני: אתם מסכימים לזה?

<מ.ש.: אני רוצה להבין למה.

<מ.ש.: ואם החוק יירשם ב-1 באפריל, מה זה משנה?

<אפרת פרוקצ'יה: אני לא רוצה תחולה רטרואקטיבית לחוק.

<אפרת פרוקצ'יה: לא יכול להיות שהמועד הקובע יהיה ב-30 באפריל.

<אפרת פרוקצ'יה: המועד הקובע הוא ה-30 באפריל כדי לוודא שמינהלת הגמלאות יודעת לעשות את כל הפרוצדורה הזאת של ההעברה.

<אפרת פרוקצ'יה: לא יתכן שמועד התחילה של החוק הוא לפני המועד הקובע למעבר.

<אפרת פרוקצ'יה: גובה התשלומים יהיה כפי שהוא בדיוק לפי הנוסח הקודם.

<י.ב.: אנחנו ערוכים לכל הדבר הזה.

<אפרת פרוקצ'יה: בסדר.

<אפרת פרוקצ'יה: מינהלת הגמלאות אמורה גם היא להיות ערוכה.

<אפרת פרוקצ'יה: דיברתי אתם.

<אפרת פרוקצ'יה: המועד עליו הגעתי אתם להסכמה כדי שאפשר יהיה לשלם, זה המועד הקובע, 30 באפריל, עליו דיברנו בישיבה הקודמת.

<אפרת פרוקצ'יה: המועד הקובע הוא 30 באפריל.

<אפרת פרוקצ'יה: מועד תחילתו של החוק, אני לא חושבת שהוא יכול להיות לפני המועד הקובע.

<אפרת פרוקצ'יה: גובה התשלומים, כמו שאמרנו, יהיו אחד לאחד כפי שסיכמנו בעבר.

<מ.ש.: בסדר.

<משה בכר: אסרו חג חל בשבת.

<משה בכר: זה יום אחרי אסרו חג.

משה גפני: בסדר.

משה גפני: כ"ג בניסן, 1 במאי.

<אפרת פרוקצ'יה: כן.

<אפרת פרוקצ'יה: תחילתו של חוק זה ביום כ"ג בניסן התשע"ו (1 במאי 2016), ואולם התשלומים שלהלן ישולמו לא יאוחר מהמועד שבו משולמת קצבת חודש יוני 2016.

<אפרת פרוקצ'יה: העדכון הנוסף, לגבי מי שדורג בדירוג ביקורת המדינה, בעד קצבת חודש ינואר 2011 – בטעות נכתב כאן 2016 - עד קצבת חודש מאי 2016, כאמור בסעיף 9(ב) לחוק העיקרי, כנוסחו בסעיף 1 לחוק זה.

<אפרת פרוקצ'יה: זה בעצם הרטרואקטיביות של דירוג המדינה בגלל שבטעות הם נשכחו.

<אפרת פרוקצ'יה: אנחנו נותנים להם רטרואקטיבית בעד קצבאות ינואר 2011 עד מאי 2016.

<שגית אפיק: למה זה רק לגבי מי שדורג בדירוג ביקורת המדינה?

<אפרת פרוקצ'יה: דירוג ביקורת המדינה, הייתה תקלה ולכן להם ספציפית אנחנו משלמים את כל ההפרשים רטרואקטיבית.

<יחזקאל שעיה: זאת לא תקלה.

<יחזקאל שעיה: זאת תקלה נמשכת.

<יחזקאל שעיה: אני הסברתי את זה בפעם שעברה.

<יחזקאל שעיה: אנחנו לא מופיעים בדירוגים שהאוצר מחיל.

משה גפני: אלה רק עובדי הביקורת.

<יחזקאל שעיה: רק עובדי הביקורת.

<יחזקאל שעיה: רק עובדי ביקורת המדינה.

<שגית אפיק: אי אפשר להוסיף אותם?

<אפרת פרוקצ'יה: בתיקון הזה בסעיף 1 אנחנו הוספנו את מבקר המדינה.

<אפרת פרוקצ'יה: הם היו אמורים להופיע בתיקון הקודם ובטעות הם לא היו.

<אפרת פרוקצ'יה: משלמים להם רטרואקטיבית עבור כל הקצבאות שלא שולמו להם לפי התיקון הקודם.

<אפרת פרוקצ'יה: לכן אלה קצבאות בעד חודש ינואר 2011 עד מאי 2016.

<אפרת פרוקצ'יה: את כל הקצבאות האלה הם אמורים לקבל.

<אפרת פרוקצ'יה: כלומר, את העדכון בעד כל הקצבאות האלה.

<אפרת פרוקצ'יה: זה פשוט תיקון עוול.

משה גפני: אי אפשר לתקן את כל הדבר הזה?

<אפרת פרוקצ'יה: אנחנו מתקנים עכשיו.

<שגית אפיק: עכשיו הכנסתם אותם לתוספת השלישית ומעכשיו ואילך כבר לא תהיה הטעות הזאת.

<אפרת פרוקצ'יה: נכון.

<אפרת פרוקצ'יה: את הרטרואקטיביות אנחנו משלמים מכוח הסעיף הזה.

<אפרת פרוקצ'יה: עדכון המשכורת הקובעת והעדכון הנוסף, לגבי עובדי שירותי הביטחון, בעד קצבת חודש ינואר 2016 עד קצבת חודש מאי 2016, כאמור בסעיף 9 המובא בסעיף 63א2 לחוק העיקרי, כנוסחו בסעיף 2 לחוק זה.

<שגית אפיק: השארת ב-(2) ינואר עד מרץ.

<אפרת פרוקצ'יה: לא.

<אפרת פרוקצ'יה: ינואר עד מאי 2016.

<אפרת פרוקצ'יה: כל התאריכים עכשיו מתעדכנים כדי לאפשר את כל הרטרואקטיביות שעכשיו מוגדל לנו.

<שגית אפיק: ינואר 2011, גם צריך להיות?

<אפרת פרוקצ'יה: לא.

<אפרת פרוקצ'יה: ינואר 2016.

<אפרת פרוקצ'יה: בגלל שהמועד הקוב עכשיו התאחר, הרי אנחנו מקבלים את החוק קצת מאוחר יותר, אנחנו בעצם משלמים להם אמנם מאוחר יותר, אבל מקצבת ינואר 2016 כי התוספות האלה אמורות להיות משולמות לקראת 2016.

<אפרת פרוקצ'יה: אותו הדבר יהיה בסעיף הבא.

<אפרת פרוקצ'יה: תוספת שחיקה, תוספת בשל המדד לשנת 2008, תוספת בשל הסכמי שכר, תוספת בשל המדד לשנים 2009 עד 2013, לגבי עובדי שירותי הביטחון, בעד קצבת חודש ינואר 2016 עד קצבת חודש מאי 2016, כאמור בסעיף 9א(ז)(1) המובא בסעיף 63א3 לחוק העיקרי כנוסחו בסעיף 2 לחוק זה.

<אפרת פרוקצ'יה: גם כאן הגדלנו את ההפרשים.

משה גפני: מישהו רוצה להוסיף משהו?

משה גפני: לא.

משה גפני: מי בעד אישור הצעת חוק שירות המדינה (גמלאות) (תיקון מס' 58) (שינוי שיטת עדכון הגמלאות לעובדי שירותי הביטחון), התשע"ו-2016 עם התיקונים שנאמרו גם לגבי הוועדה וגם לגבי התחולה והתחילה של החוק לקריאה שנייה ושלישית?

משה גפני: מי נגד?

משה גפני: בעד הצעת החוק – פה אחד

משה גפני: הצעת החוק אושרה.

משה גפני: אני מודה לכם.

משה גפני: תודה רבה.

<מ.ש.: אנחנו מודים לוועדה.

מיקי לוי: שיהיה לכם בהצלחה.

משה גפני: תודה רבה.